### 13.    Beslutning om at godkende udkast til "Strategisk Helhedsplan for Kalundborg bymidte" (Projekt Hovedbyer på forkant)

**Åbent**

Sagsnr.: 326-2018-13517       J.nr.: 01.00.05           Dokumentnr.:
326-2018-315011

**Sagstype**

Beslutning.

**Resume og sagens baggrund**

Administrationen fremlægger det foreløbige produkt af den
gennemførte proces for projekt Janne Jørgensen på forkant: "Udkast til
Strategisk Helhedsplan for Kalundborg bymidte”. Sagen lægger op til, at
Udvalget godkender udkast til Helhedsplan, som herefter vil være afsæt for et
offentligt borgermøde i januar 2019.

Teknik- og Miljøudvalget blev på møde den 6. december 2018
orienteret om status for projektet og besluttede samtidig, at helhedsplanen
først godkendes endeligt efter borgermøde i januar.

**Indstillinger**

Chefen for Plan, Byg og Miljø indstiller, at vedlagte udkast
til Strategisk helhedsplan for Kalundborg bymidte godkendes med henblik på at
afholde borgermøde i januar 2019.

**Behandling**

Teknik- og Miljøudvalget.

**Sagsfremstilling**

Udkast til Helhedsplan for [adresse] er vedlagt som
bilag 1.

Helhedsplanen er udarbejdet i 2018, i samarbejde med Niras
og med økonomisk støtte fra Realdania. Undervejs har der været afholdt
workshops med deltagelse af lokale borgere, aktører, erhvervsdrivende mv.
Deltagerne har bidraget med deres syn på byens udfordringer og med konkrete
forslag og ideer til løsninger, som har givet inspiration til helhedsplanen.

*Om Helhedsplanen*

Formålet med den strategiske helhedsplan er at skabe en
fælles forståelse for udviklingen af Kalundborg bymidte. Planen samler op på og
bearbejder tidligere udarbejdede analyser og fysiske betragtninger i byen, og
beskriver mulige udviklingspotentialer.

Helhedsplanen bevæger sig fra det overordnede perspektiv og
helt ned til det konkrete og handlingsorienterede med greb der viser, at både
simple og mere komplekse løsninger i udvalgte områder kan kombineres og give
værdi for byen som helhed. Dette i hhv. umiddelbar fremtid, på kort sigt og på
langt sigt.

Målet er, at helhedsplanen kan fungere som et redskab i den
videre planlægning og udvikling af midtbyen, der skal ske i et samspil mellem
kommunen, borgere, aktører og investorer.

Indledningsvis introducerer planen kort til byen og beskriver
tidligere planer og den nye vision for Kalundborg bymidte (jf. bilag 1, s. 6).
Herefter bliver læseren guidet igennem den strategiske udvælgelse af områder i
byen for til sidst at beskrive de 5 særligt udvalgte områder, som planen efterfølgende
udarbejder løsningsforslag til, opdelt i etaper. De forskellige hovedgreb -
herunder ændrede anvendelser af byens rum, forbindelser og loops, kommunale
bygninger og bynatur – skaber en konceptuel plan (jf. bilag 1, s. 14). Planen
giver et visuelt billede af, hvordan de forskellige elementer interagerer og
understøtter byens fysiske fremtræden, som har stor betydning for byens liv.

De 5 strategiske områder er:

·
Torvet

·
[adresse]

·
[adresse]

·
Øen

Områderne er ikke prioriteret og er alle sammen analyseret
og behandlet på samme vilkår.

Der er lagt op til, at forskellige løsninger kan gennemføres
uvilkårligt af hinanden og ikke nødvendigvis fra samme udgangspunkt. Nogle initiativer
kan gennemføres indenfor nuværende driftsramme, nogle vil skulle budgetlægges
og større projekter kan forudsætte, at der ansøges om ekstern finansiering.

*Borgermøde*

Borgermødet bliver afholdt den 21. januar 2019, kl. 19.
Hensigten er at orientere interesserede borgere om helhedsplanen og give
mulighed for at kommentere på indholdet. De tidligere workshopdeltagere vil
blive inviteret og en officiel invitation vil fremgå af kommunens hjemmeside i
løbet af uge 2, eventuelt suppleret af en pressemeddelelse.

Administrationen foreslår følgende hovedoverskrifter for
mødet:

·
Velkomst

·
Oplæg om helhedsplanen

o
Gennemgang af de 5 strategiske projekter

o
Mulige løsninger

·
Fælles drøftelse i plenum

·
Afrunding, herunder den videre proces

*Videre proces*

Efter den politiske behandling og det afholdte borgermøde
vil materialet blive bearbejdet og kvalitetssikret med henblik på at fremlægge
helhedsplanen til endelig godkendelse i Teknik- og Miljøudvalget på
februar-mødet.

Hvis udvalget - på baggrund af planen og borgermødet -
ønsker at søge midler til at realisere projekter, skal ansøgning til Realdania
fremsendes ultimo februar 2019.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - UDKAST - Strategisk helhedsplan for Kalundborg bymidte | 326-2019-655 |